สืบพยานโจทก์คดี สุภิญญา ครั้งแรก 19 ก.ค.นี้
ประชาไท-13 ก.ค. 48 คดี ชินคอร์ป ฟ้อง สุภิญญา 400 ล้าน ฐานหมิ่นประมาท เรื่องผลประโยชน์ทับซ้อนของรัฐบาล ท.ร.ท. ศาลนัดสืบพยานโจทก์ครั้งแรก 19-20 ก.ค. นี้ นางสาวสุภิญญา กลางณรงค์ อนุกรรมาธิการปฏิรูปสื่อ วุฒิสภา และจำเลย ในคดี กล่าวว่า ศาลได้เรียกสืบพยานฝ่ายโจทก์ ครั้งแรกแล้ว คาดว่า น่าจะมีพยานราว10 ราย ส่วน ตนนั้น ศาลจะเรียกสืบพยานครั้งแรกในวันที่ 2 สิงหาคม ซึ่ง ขณะนี้กำลังเตรียมหลักฐาน ต่างๆรวมทั้งพยานเพื่อสู้คดี คาดว่า น่าจะมีราวๆ 50 คน ส่วนใครจะเป็นพยานได้จริงนั้น คงต้องขึ้นกับดุลยพินิจของศาล นางสาวสุภิญญา กล่าวต่อว่า นายแพทย์นิรันดร์ พิทักษ์วัชระ ประธานคณะอนุกรรมการปฏิรูปสื่อ วุฒิสภา จะมาร่วมเป็นพยานในคดีนี้ด้วย ในฐานะที่เป็น ส.ว. ที่ทำงานเกี่ยวข้องกับด้านสิทธิในการแสดงความคิดเห็นอย่างเสรี และติดตามเรื่องผลประโยชน์ทับซ้อนมาตลอด นางสาวสุภิญญา ระบุต่อว่า คดีของตนเป็นเรื่องของสิทธิการแสดงความคิดเห็นอย่างเสรีภาพ ต่อองค์กรทางการเมืองซึ่งถือว่าเป็นองค์กรสาธารณะ การวิพากษ์วิจารณ์ทำไปตามสิทธิพื้นฐานทางรัฐธรรมนูญ ขณะนี้มีหลายองค์กรกำลังจับตา เนื่องจากเห็นว่า เกี่ยวข้องกับเรื่องสิทธิเสรีภาพของสื่อ เพราะ ตน ได้ให้สัมภาษณ์เรื่องนโยบายรัฐ กับผลประโยชน์ทับซ้อนของบริษัท ชินคอร์ปฯ ในหนังสือพิมพ์ ไทยโพสต์เมื่อวันที่ 16 ก.ค. 2546 รวมทั้ง องค์กรต่างประเทศหลายองค์กรก็สนใจและขอเสนอชื่อส่งคนมาร่วมทั้งเป็นพยาน และขอสังเกตการณ์คดี เช่น องค์กรกลุ่มนักข่าวไร้พรมแดน จากปารีส ประเทศฝรั่งเศส คณะกรรการปกป้องนักหนังสือพิมพ์ จาก นิวยอร์ก ประเทศสหรัฐฯ คณะกรรมการสิทธิมนุษยชนแห่งเอเชีย จากฮ่องกง ทนายจากสภาทนายความประเทศอังกฤษ รวมทั้ง นักวิชาการด้านกฎหมาย สื่อมวลชน จากประเทศอื่นๆ 
ประชาไท-13 ก.ค. 48 คดี ชินคอร์ป ฟ้อง สุภิญญา 400 ล้าน ฐานหมิ่นประมาท เรื่องผลประโยชน์ทับซ้อนของรัฐบาล ท.ร.ท. ศาลนัดสืบพยานโจทก์ครั้งแรก 19-20 ก.ค.